Document ID: /roh_data/filtered/fineweb-2-filterrobots_roh.jsonl.gz/17823

Cun questa elecziun è la partida sozialistica, orientada al vest, in'ulteriura giada la pli ferma forza politica. Per pudair furmar ina regenza è Djukanovic uschia però avisà sin in partenari da coaliziun. La pli impurtanta partida da l'opposiziun, la Front democratica pro-russa, ha fatg bun 20% da las vuschs. Las duas ulteriuras partidas d'opposiziun han cuntanschì mintgamai bun 10% da las vuschs. Radund 73% da la populaziun è sa participada a l'elecziun.
Ils Montenegrins èn surtut stads avant la dumonda sch'il pajais duai sa colliar pli fitg cun il vest u cun la Russia. Djukanovic vul in'adesiun a la NATO sco er da l'Uniun europeica.
RR novitads 06:00